turjo4nis/wikipedia-bn-dump-20250701 huggingface dataset:
মুনড্রু মুদিচ্চু

মুনড্রু মুদিচ্চু (; 'অর্থ' তিনটি বাঁধন) হচ্ছে ১৯৭৬ সালে মুক্তিপ্রাপ্ত একটি তামিল চলচ্চিত্র যেটা পরিচালনা করেন তামিল চলচ্চিত্র শিল্পের খ্যাতনামা পরিচালক কৈলাস বলচন্দ। চলচ্চিত্রটিতে মুখ্য ভূমিকায় ছিলেন তামিল চলচ্চিত্র শিল্পের তিন কিংবদন্তি কামাল হাসান, রজনীকান্ত এবং শ্রীদেবী যদিও তখনকার চলচ্চিত্র জগতে তারা প্রায়ই অপরিচিতই ছিলেন। চলচ্চিত্রটিতে রজনীকান্ত একজন দুশ্চরিত্র খলনায়কের চরিত্রে অভিনয় করেন।

চলচ্চিত্রটির কাহিনী হচ্ছে এরকম যে, বালাজী নামের একটা ছেলে তার এক বন্ধু প্রসাদের সাথে মেসে থাকে, ঐ মেসেরই পাশের দালানে সেলভী নামের এক তরুণী তার বড় বোনের সাথে থাকে। বালাজীর সেলভীর সাথে পরিচয়, ভালো লাগা, বন্ধুত্ব এবং প্রেম হয়ে যায়; এটা প্রসাদের হিংসার কারণ হয়ে দাঁড়ায়। সে একদিন বালাজী আর সেলভীকে নিয়ে নৌকা ভ্রমণে বের হয়, বালাজী হঠাৎ করে পানিতে পড়ে যায় আর প্রসাদ যে সাঁতার জানে কিন্তু ইচ্ছা করেই বালাজীকে বাঁচানোর চেষ্টা করেনা কারণ সে সেলভীর সাথে যৌন সম্পর্ক করতে চায় মনে মনে অনেক আগে থেকেই।

প্রসাদ সেলভীর প্রতি দয়ালু হয়ে যায় এবং সেলভী তার বাড়ীতে আসে এবং একটি দাসী হিসেবে জীবনযাপন করে। প্রসাদ তার বাবা এবং তার ছোট ভাইবোনদের সঙ্গে বসবাস করে। তার পিতা চান সেলভী যেন প্রসাদকে বিয়ে করে। সেলভী মনে মনে প্রসাদের ওপর প্রতিশোধ নিতে চায়, সেলভী প্রসাদের বাবাকে বিয়ে করার সিদ্ধান্ত নেয়। প্রসাদের বাবার সাথে বিয়ে করার পর, সে প্রসাদের ওপর প্রতিশোধের জন্য তার 'মা' অবস্থা ব্যবহার করার সিদ্ধান্ত নেয় এবং যখন ফিরে আসে তখন তাকে হকচকিয়ে দেয়।

চলচ্চিত্র তামিল ভাষায় লাইন দিয়ে শেষ হয়, যা বাংলায় অনুবাদ করলে দাঁড়ায়: "যখন একটি বীজ অঙ্কুরের সময় হয়, যদি বিবেক অনুশোচনা করতে না পারে এবং শুধুমাত্র এই ঘটনার পরেই বিবেকের উপস্থিতি হয়! যখন বিবেক স্বার্থপরতার জন্য নিজের সাথে ঘৃণা করে; অপরাধী এর চোখ, তার উন্মাদতা তার বিবেকের হবে! "

অভিনয়ে
কামাল হাসান - বালাজী
শ্রীদেবী - সেলভী
রজনীকান্ত - প্রসাদ

তথ্যসূত্র

বহিঃসংযোগ
 

ভারতে নারী সম্পর্কে চলচ্চিত্র
১৯৭৬-এর চলচ্চিত্র
১৯৭০-এর দশকের তামিল ভাষার চলচ্চিত্র
এম. এস. বিশ্বনাথন সুরারোপিত চলচ্চিত্র
ভারতীয় সাদাকালো চলচ্চিত্র
ভারতীয় প্রণয়ধর্মী থ্রিলার চলচ্চিত্র
ক্যারল বার্নেট

ক্যারল ক্রেইটন বার্নেট (ইংরেজি: Carol Creighton Burnett; জন্ম: ২৬ এপ্রিল ১৯৩৩) হলেন একজন মার্কিন অভিনেত্রী, কৌতুকাভিনেত্রী, গায়িকা ও লেখক। টেলিভিশনে সাত দশকের বেশি সময়ের কর্মজীবনে তিনি সিবিএস টেলিভিশনে প্রচারিত দ্য ক্যারল বার্নেট শো অনুষ্ঠানের জন্য সর্বাধিক পরিচিতি লাভ করেন। তিনি টেলিভিশনের পাশাপাশি নাট্যধর্মী ও হাস্যরসাত্মক ধরনসহ বিভিন্ন ধরনের মঞ্চ ও চলচ্চিত্রে অভিনয় করে সফলতা অর্জন করেছেন। এছাড়া তিনি বিভিন্ন টক শোতে ও প্রতিযোগিতামূলক গেম শোর বিচারক হিসেবে আবির্ভূত হয়েছেন।

টেক্সাসের সান আন্তোনিওতে জন্মগ্রহণকারী বার্নেট তার দাদীর সাথে হলিউডে চলে যান। সেখানে তিনি হলিউড হাই স্কুলে পড়াশুনা করেন এবং পরে লস অ্যাঞ্জেলেসের ক্যালিফোর্নিয়া বিশ্ববিদ্যালয়ে মঞ্চনাটক ও সঙ্গীতধর্মী হাস্যরসাত্মক অভিনয় বিষয়ে পাঠ গ্রহণ করেন। পরবর্তীতে তিনি নিউ ইয়র্ক সিটির নাইটক্লাবসমূহে পরিবেশনা করতে থাকেন এবং ১৯৫৯ সালে ওয়ান্স আপন আ ম্যাট্রেস দিয়ে তার ব্রডওয়েতে অভিষেক হয়। তিনি এই মঞ্চনাটক দিয়ে সফল হন এবং টনি পুরস্কারের মনোনয়ন লাভ করেন। দ্য গ্যারি মুর শো দিয়ে তার টেলিভিশন পর্দায় অভিষেক হয় এবং তিনি পরবর্তী তিন বছর নিয়মিত এই অনুষ্ঠানে কাজ করেন। তার এই কাজের জন্য তিনি ১৯৬২ সালে তার প্রথম এমি পুরস্কার জয় করেন। বার্নেট ১৯৬৩ সালে সিবিএস টেলিভিশনের ডালাস স্টেট ফেয়ারের সঙ্গীতধর্মী ক্যালামিটি জেন নাটকে ক্যালামিটি জেন চরিত্রে শ্রেষ্ঠাংশে অভিনয় করেন।

বার্নেট ক্যালিফোর্নিয়ার লস অ্যাঞ্জেলেসে চলে যান এবং সেখানে ১৯৬৭ থেকে ১৯৭৮ সাল পর্যন্ত দীর্ঘ এগারো বছর সিবিএস টেলিভিশনের দ্য ক্যারল বার্নেট শো অনুষ্ঠান উপস্থাপনা করেন। এই অনুষ্ঠানের জন্য তিনি এবং অনুষ্ঠান উভয়ই একাধিক এমি ও গোল্ডেন গ্লোব পুরস্কার লাভ করেন। এই অনুষ্ঠান চলাকালীন ও এর পর তিনি অনেক টেলিভিশন ও চলচ্চিত্রে কাজ করেছেন। তার অভিনীত উল্লেখযোগ্য চলচ্চিত্র হল পিট 'এন' টিলি (১৯৭২), দ্য ফ্রন্ট পেজ (১৯৭৪), দ্য ফোর সিজনস্‌ (১৯৮১), অ্যানি (১৯৮২), নয়েজেস অফ (১৯৯২), এবং হর্টন হিয়ারস আ হু! (২০০৮)। টেলিভিশনে তিনি কয়েকটি স্কেচ শো; নাট্যধর্মী সিক্স আরএমএস রিভ ভু (১৯৭৪) ও ফ্রেন্ডলি ফায়ার (১৯৭৯); ম্যাড অ্যাবাউট ইউ টেলিভিশন নাটকে অতিথি চরিত্রে, এবং কয়েকটি বিশেষ অনুষ্ঠানে জুলি অ্যান্ড্রুজ, ডলি পার্টন, বেভারলি সিলস ও অন্যান্যদের সাথে কাজ করেছেন। ম্যাড অ্যাবাউট ইউ টিভি নাটকে অভিনয়ের জন্য তিনি একটি এমি পুরস্কার লাভ করেন। তিনি ১৯৯৫ সালে মুন অভার বাফ্যালো ব্রডওয়ে মঞ্চে ফিরে আসেন এবং এই কাজের জন্য পুনরায় টনি পুরস্কারের মনোনয়ন লাভ করেন।

পুরস্কার ও সম্মাননা

তথ্যসূত্র

বহিঃসংযোগ

১৯৩৩-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২০শ শতাব্দীর মার্কিন গায়িকা
২১শ শতাব্দীর মার্কিন অভিনেত্রী
২১শ শতাব্দীর মার্কিন গায়িকা
কেনেডি সেন্টার সম্মাননা প্রাপক
মার্কিন কণ্ঠাভিনেত্রী
মার্কিন কৌতুকাভিনেত্রী
মার্কিন গায়িকা
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
গ্র্যামি পুরস্কার বিজয়ী
টনি পুরস্কার বিজয়ী
প্রাইমটাইম এমি পুরস্কার বিজয়ী
পিবডি পুরস্কার বিজয়ী
টেলিভিশন হল অব ফেমে অন্তর্ভুক্ত ব্যক্তি
২০শ শতাব্দীর মার্কিন কৌতুকাভিনয়শিল্পী
মার্কিন স্মৃতিকথাকার
অডিওবই পাঠক
প্রেসিডেন্সিয়াল মেডেল অব ফ্রিডম প্রাপক
বাংলাদেশের মোবাইল নেটওয়ার্ক অপারেটরদের তালিকা

বাংলাদেশের বর্তমান  মোবাইল নেটওয়ার্ক অপারেটরদের তালিকাঃ

বাংলাদেশ টেলিযোগাযোগ নিয়ন্ত্রণ সংস্থার তথ্য মতে, বাংলাদেশে বর্তমানে ৪টি মোবাইল নেটওয়ার্ক সেবাদাতা কোম্পানি আছে।
 গ্রামীণফোন লিমিটেড
রবি আজিয়াটা লিমিটেড 
 বাংলালিংক ডিজিটাল কমিউনিকেশন কোম্পানি লিমিটেড
 টেলিটক বাংলাদেশ লিমিটেড
বাংলাদেশের সকল মোবাইল নেটওয়ার্ক অপারেটরদের বিস্তারিত তালিকা:

তথ্যসূত্র

বাংলাদেশের মোবাইল ফোন কোম্পানি‎
ক্যারিসেল

সিমবায়োট ইনভেস্টমেন্টস লিমিটেডের অধীনে জ্যামাইকান মালিকানাধীন ক্যারিসেল হলো একটি ফোন অপারেটর কোম্পানি।

ইতিহাস 
২০১৪ সালের মার্চ মাসে ক্যারিসেলের যাত্রা শুরু হয়। সিমবায়োট কর্তৃপক্ষ জ্যামাইকার অফিস অফ ইউটিলিটিস রেগুলেশনের কাছে ক্যারিয়ার ও সেবা প্রদানকারী লাইসেন্স এর জন্য আবেদন করার মধ্য দিয়ে এর যাত্রা শুরু। ২০১৬ সালের ফেব্রুয়ারি মাসে জ্যামাইকার বিজ্ঞান, প্রযুক্তি, শক্তি এবং খনি মন্ত্রণালয় ঘোষণা করে যে, জ্যামাইকায় একটি নতুন মোবাইল নেটওয়ার্ক অপারেটর লাইসেন্স প্রাপ্ত হয়েছে এবং এই লাইসেন্স জ্যামাইকার সরকার অনুমোদন দিয়েছে। কিন্তু কিছুদিনের মধ্যে এর প্রশাসনে রদবদল ঘটে। সবশেষে ক্যারিসেল নাম নিয়ে কোম্পানির যাত্রা শুরু হয়।

প্রযুক্তি 
ক্যারিসেল ঘোষণা করে যে, তারা শুধুমাত্র এলটিই নেটওয়ার্ক এর সেবা প্রদান করবে, যা কিংস্টন মেট্রোপলিটন এলাকায় পাওয়া যাবে। তারা ৫০ মিলিয়ন ডলার বিনিয়োগ করে স্থাপনা নির্মাণের জন্য এবং পরবর্তী ৩ বছরে আরো ৫০ মিলিয়ন ডলার বিনিয়োগ করে তারা। তারা খুব সুরক্ষিত মোবাইল নেটওয়ার্কের সেবা দিয়ে থাকে। তাদের লক্ষ্য পুরো জ্যামাইকাতে তাদের সেবা পৌঁছে দেয়া।

তথ্যসূত্র

বহিঃসংযোগ 

 

ক্যারিবীয় মোবাইল ফোন কোম্পানি
নেঘেরিটিং শিবদৌল

নেঘেরিটিং শিবদৌল আসামের গোলাঘাট জেলার অন্তর্গত দেরগাঁও শহর থেকে পূর্বদিকে ছয় কি.মি. মত ভিতরে সুন্দর প্রাকৃতিক পরিবেশের মধ্যে অবস্থিত। নেঘেরিটিং শিবদৌল দু'শ বছরেরও অধিক পুরানো বলে অনুমান করা হয়। তিনকুড়ি পনেরোটা পাথরের সিড়ি উঠে গিয়ে প্রায় বিশ গজ সিড়ি পার হয়ে ক্রমান্বয়ে ওপরে উঠে যাওয়া বাট অতিক্রম করে মন্দিরের লোহার গেটটি পাওয়া যায়। গেট থেকে একশ গজ গেলেই মন্দিরের বাটসোরা পাওয়া  যায়। চৌহদ্দির দশবিঘা জায়গার মধ্যে মন্দিরটি অবস্থিত।

ইতিহাস

আহোম রাজবংশের রাজা প্রতাপ সিংহ বা চুচেংফা দেরগাঁওয়ের মন্দির তৈরির আগে দেরগাঁওয়ের গেলাবিল নদীর কাছে মহাদেবের একটি মন্দির তৈরি হয়েছিল। এই দেবালয়টি নদীর জল গ্রাস করার পর ১৬৮৭ শকে (ইংরাজী ১৭৬৫ সালে) রাজা রাজেশ্বর সিংহ মন্দিরটি নেঘেরিটিং নামক গিরি শিখরে তৈরি করেন । প্রবাদ মতে, টিলাটির উপর নেঘেরি সরাইয়ের খোরোং ছিল বলে এর নাম নেঘেরিটিং রাখা হয়। দেরগাঁওয়ের শিবদৌলের ঐতিহ্যপূর্ণ বৈশিষ্ট্য ছিল দেবদাসী নৃত্য। এসময়ে এই নৃত্য দেখতে বহু দূরদূরান্ত থেকে মানুষ আসত। এই নৃত্য পটিয়সীদেরকে "নটী" বলা হত। নটীরা নৃত্য করার জন্য মাথার ওপরের মধ্যভাগে বড় করে খোঁপা বাঁধত, একে "নেঘেরী খোঁপা" বলা হত। চিনাতলার নটের কন্যা ফুলমতী দেরগাঁওয়ের নটী ছিলেন। ফুলমতীর নৃত্যে সন্তুষ্ট হয়ে রাজা শিবসিংহ তাকে রাজকারেং-এ নিয়ে এসে ফুলেশ্বরী কুঁয়রী ও প্রমথেশ্বরী নাম দেন। বররাজা উপাধি প্রদানের মাধ্যমে তাকে আসামের রানী করেছিলেন।

বৈশিষ্ট্য

চ্যাপ্টা ইট দিয়ে তৈরি কর্দৈশিরীয়া নেঘেরিটিং শিবদৌল আহোম যুগের কারুকার্য্যের এক সুন্দর নির্দশন। দৌল সমূহের বাইরে থাকা নানা ধরনের মূর্তি বর্তমানে লোপ পেয়েছে। বড় দৌলটির চারদিকে চারটি দৌল আছে। প্রতিটি দৌলের একটি আগসোরা আছে। মূল দৌলে বাণলিঙ্গ প্রতিষ্ঠা করা হয়েছে। এই লিংগটির আকার প্রায় ৩ ফুট। বাকীগুলিতে গণেশ, বিষ্ণু, দুর্গা এবং সূর্য দেবতার বিগ্রহ আছে। দেরগাঁওয়ের শিবদৌলের প্রতি আহোম রাজবংশের অসীম ভক্তি ছিল। তাঁরা পূজার নির্মালি নিয়ে এসে আহার গ্রহণ করতেন। এর জন্য দেরগাঁও থেকে রাজধানী রংপুর পর্যন্ত ‘বরআলি’ নামের এটি  ছোট পথ ছিল। দৌলের প্রধান ঠাকুরকে "বরঠাকুর" বলা হত। বর্তমান দেরগাঁও শিবদৌলের পূজারী ব্রাহ্মণদের বেশিরভাগই আহোম যুগে ভাটির দিক থেকে আসা। অনুমান করা হয় যে, প্রাকৃতিক দুর্যোগের জন্য এবং প্রাচীন মন্দিরসমূহ ধ্বংস হয়ে যাওয়ায় রাজবাড়ির পৃষ্ঠপোষকতা না পাওয়ায় ব্রাহ্মণ পূজারীগণ অন্যস্থানে চলে যান বা তাঁরা বৃত্তি বন্ধ করে দেন। তখন রাজা প্রতাপ সিংহ ভূধর আগমাচার্য্যকে নতুন পূজারী হিসাবে আনতে বাধ্য হয়েছিলেন। সেই আগমাচার্য্যের বংশধররা এখনও নেঘেরিটিং দৌলের সেবায় আছেন।

তথ্যসূত্র 

গোলাঘাট জেলা
ভারতের হিন্দু মন্দির
আসামের হিন্দু মন্দির
আসামের শিব মন্দির
পুরুলিয়ায় অস্ত্র বর্ষণের ঘটনা

পারুলিয়ায় অস্ত্র বর্ষণের ঘটনা  হল ১৭ ডিসেম্বর ১৯৯৫ সালে ভারতে পশ্চিমবঙ্গ রাজ্যের পুরুলিয়া জেলায় অ্যান্টোনোভ এন-২৬ উড়োজাহাজ থেকে অননুমোদিত অস্ত্র অপসারণ করার  একটি ঘটনার বিষয়ে আইনগত মামলা।  প্রধান অভিযুক্ত "কিম ডেভি" (প্রকৃত নাম নিলস হোলক, উয়েস নিলস ক্রিশ্চিয়ান নেলসন) দাবি করে যে, কংগ্রেস পরিচালিত ভারতীয় সরকার রিসার্চ অ্যান্ড অ্যানালাইসিস উইং ও এমআই৫ এর সাথে যুক্ত হয়ে পশ্চিমবঙ্গের কমিউনিস্ট সরকারকে উৎখাত করার ষড়যন্ত্র করেছিল এবং কেন্দ্রীয় সরকারের নিরাপত্তার দ্বারা তিনি ডেনমার্কে ফিরে আসেন। তিনি আরো অভিযোগ করেন যে, ভারতের পররাষ্ট্রমন্ত্রী পি ভি নারসীমা রাও সহ সংসদ সদস্য পাপ্পু যাদব ভারত থেকে তার নিরাপদ প্রস্থানের ব্যবস্থা করে ছিল।

পটভূমি 
একটি অ্যান্টোনোভ বিমান ১৭ ই ডিসেম্বর ১৯৯৫ সালের রাতে পুরুলিয়া জেলার ঝালদা, ঘাটাঙ্গা, বেলামু, মারামু গ্রামের একটি বৃহত এলাকায়  সাতশো একে-৪৭ রাইফেল এবং ১৬ হাজারেরও বেশি গোলাবারুদ সহ অস্ত্র ফেলে দেয়। অনেক দিন পরে, যখন বিমানটি ভারতীয় আকাশসীমা পুনরায় প্রবেশ করে, তখন এটি ভারতীয় বিমান বাহিনীর মিগ-২১ এর দ্বারা আটক করা হয় এবং জোরপূর্বক অবতরণ করতে বাধ্য করা হয়।

উদ্দেশ্য এবং প্রাপক 
সত্যিকারের উদ্দেশ্যটি রহস্য এবং অনুমানে বিভ্রান্তিকর। বিবিসির তদন্তের পর, অভিযোগ করা হয় যে অস্ত্রগুলি সামাজিক-আধ্যাত্মিক সংগঠন আনন্দ মার্গ-এর উদ্দেশ্যে ফেলা হয়ে ছিল।  মামলার প্রধান আসামি কিম ডেভি, যিনি দাবি করে যে কেন্দ্রীয় সরকার নিজেই অস্ত্র বর্ষণের ঘটনার পিছনে ছিল, সেসময় বিচ্ছিন্নতাবাদী ও সিপিআই (এম) সমর্থকদের উৎখাত করার জন্য অন্ত্র বর্ষণ করা হয়েছিল। 

১৯৯৭ সালে একটি ভারতীয় আদালত ঘোষণা করে যে আনন্দ মার্গ নামে একটি গোষ্ঠী প্রকৃতপক্ষে বন্দুক ও গোলাবারুদ গ্রহণ করে।  পাইলট এর সাক্ষ্য উপর ভিত্তি করে, যেমন বিমান এ আনন্দ মার্গ সদর দফতর একটি ছবি ও অন্যান্য প্রমাণ থেকে, বিচারক ঘোষণা করেন যে : "উপলব্ধ উপকরণ থেকে আমি একটি সিদ্ধাতে প্রতিষ্ঠিত হয়েছি, তা হল- যে  অস্ত্রগুলি ফেলা হয়ে ছিল তার লক্ষ্য ছিল আনন্দ মার্গ এবং সঠিকভাবে বলতে হয় তিনটি তলাবিশিষ্ট সাদা ভবন ছিল লক্ষ্য এবং সেই লক্ষ্যে অস্ত্রগুলি উড়ন্ত উড়োজাহাজ থেকে অস্ত্রগুলি ফেলার চেষ্টা করা হয়েছিল এবং বিমানগুলি বিমানে উপকরণের ভিত্তিতে লক্ষ্যকে চিহ্নিত করে।" যাইহোক, ঘটনার বহু বছর পরেও, ঘটনার উদ্দেশ্য ও পদ্ধতির বিস্তারিত বিবরণ রহস্যের মধ্যে আবৃত করে রাখা হয়েছে।

গ্রেফতার এবং শাস্তি

জনপ্রিয় মিডিয়া 
২০১৭ সালে, মুক্তি প্রাপ্ত জগ্গা জাসুস চলচ্চিত্রের গল্পে কুখ্যাত পুরুলিয়ায় অস্ত্র বর্ষণের ঘটনা'টি তুলে ধরা হয়েছে। এই চলচ্চিত্রে দেখানো হয় যে একটি উড়োজাহাজ থেকে অস্ত্র ও গোলাবারুদের বাক্স খোলা মাঠের মাঝে ফেলে দিয়ে চলে যেতে।  চলচ্চিত্রটিতে অভিনয় করেছেন অভিনেতা রণবীর কাপুর, ক্যাটরিনা কাইফ, শাশ্বত চট্টোপাধ্যায়সহ আরও অনেকে।

তথ্যসূত্র

বহিঃসংযোগ

পুরুলিয়া
১৯৯০-এর দশকে পশ্চিমবঙ্গ
১৯৯৫-এ ভারত
পশ্চিমবঙ্গে অপরাধ
আনুক এমে

আনুক এমে (ফরাসি: Anouk Aimée; (২৭ এপ্রিল ১৯৩২-১৮ জুন ২০২৪) হলেন একজন ফরাসি অভিনেত্রী। তিনি ১৯৪৭ সালে ১৪ বছর বয়সে তার চলচ্চিত্র কর্মজীবন শুরু করেন এবং সত্তরের অধিক চলচ্চিত্রে অভিনয় করেছেন। যদিও তার বেশিরভাগই ফরাসি ভাষার চলচ্চিত্রে অভিনয় করেছেন, তিনি স্পেন, ব্রিটেন, ইতালি ও জার্মানি ও মার্কিন কয়েকটি চলচ্চিত্রেও কাজ করেছেন। তার সম্মাননার মধ্যে রয়েছে একটি গোল্ডেন গ্লোব পুরস্কার, একটি বাফটা পুরস্কার, একটি কান চলচ্চিত্র উৎসব পুরস্কার ও একটি সম্মানসূচক সেজার।

এমে শৈশব থেকে নিয়মিত শিক্ষার পাশাপাশি অভিনয় ও নৃত্য বিষয়ে পড়াশুনা করেছেন। তার অভিনীত চলচ্চিত্রগুলোর মধ্যে রয়েছে ফেদেরিকো ফেল্লিনি পরিচালিত লা দোলচে ভিতা (১৯৬০), যার মাধ্যমে তিনি চলচ্চিত্র শিল্পে "উদীয়মান তারকা" হিসেবে আবির্ভূত হন। তিনি পরবর্তীতে ফেল্লিনির অত্তো এ মেজ্জো (১৯৬৩), জাক দেমি পরিচালিত ললা (১৯৬১), জর্জ কিউকার পরিচালিত জাস্টিন (১৯৬৯), বেরনার্দো বেরতোলুচ্চি পরিচালিত লা ত্রাজেদিয়া দি উন উমো রিদিকোলো (১৯৮১) এবং রবার্ট আল্টম্যান পরিচালিত প্রেট-এ-পোর্টার (১৯৯৪) চলচ্চিত্রে অভিনয় করেন। ১৯৬৬ সালে আঁ উম এ উন ফ্যম চলচ্চিত্রে অভিনয়ের স্বীকৃতি হিসেবে তিনি শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার এবং শ্রেষ্ঠ অভিনেত্রী বিভাগে বাফটা পুরস্কার জয় করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।

পাদটীকা

তথ্যসূত্র

বহিঃসংযোগ 

 
 
 

১৯৩২-এ জন্ম
জীবিত ব্যক্তি
২০শ শতাব্দীর ফরাসি অভিনেত্রী
২১শ শতাব্দীর ফরাসি অভিনেত্রী
ফরাসি ইহুদি
ফরাসি চলচ্চিত্র অভিনেত্রী
শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
শ্রেষ্ঠ বিদেশি অভিনেত্রী বিভাগে বাফটা পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
সম্মানসূচক সেজার প্রাপক
প্রাক্তন রোমান ক্যাথলিক
সম্মানসূচক স্বর্ণ ভল্লুক প্রাপক
প্যারিসের অভিনেত্রী
ইহুদি বংশোদ্ভূত ফরাসি ব্যক্তি
সহবিবর্তন

জীববিজ্ঞানের ভাষায়, যখন দুই বা ততোধিক প্রজাতি একে অপরের বিবর্তনে ভূমিকা রাখে, তখন তাকে সহবিবর্তন বলে।

বিজ্ঞানী চার্লস ডারউইন সপুষ্পক উদ্ভিদ ও কীটের মধ্যে বিবর্তনীয় সম্পর্কের কথা তার রচনা অন দ্য অরিজিন অব স্পিসিস (১৮৫৯) বইটিতে উল্লেখ করেছিলেন। ১৯৬৪ সালে  পল আর. এরলিখ এবং পিটার এইচ. রাভেন সহবিবর্তন ব্যাপারটি নিয়ে আলোচনা করেন। তত্ত্বীয়গতভাবে বর্তমানে সহবিবর্তনের ধারণা সুগঠিত এবং সুস্পষ্টভাবে প্রধান বিবর্তনীয় পরিবর্তনে সহবিবর্তনের ভূমিকা দেখাতে সক্ষম।  সম্প্রতিকালে, ছোঁয়াচে রোগের ব্যপ্তি এবং পরিবেশের বিভিন্ন প্রজাতির সম্প্রদায়ের গঠন এবং ক্রিয়ায় সহবিবর্তনের ভূমিকা দেখানো হয়েছে।

সহবিবর্তন জীববিজ্ঞানের একটি প্রাথমিক ধারণা। অবশ্য কম্পিউটার বিজ্ঞান, সামাজিক বিজ্ঞান এবং জ্যোতির্বিজ্ঞানেও এই ধারণার প্রয়োগ ঘটেছে।

পারস্পরিক সুবিধা 
সহবিবর্তন দুই বা ততোধিক প্রজাতির মধ্যে পারস্পরিক সম্পর্ক গড়ে ওঠার মাধ্যমে ঘটে। এই সম্পর্ক বিভিন্ন ধরনের হতে পারে।

সপুষ্পক উদ্ভিদ 
সপুষ্পক উদ্ভিদ ফসিল রেকর্ডে অনেকটা হুট করেই এসেছে এবং বৈচিত্র্যতা লাভ করেছে। যা বিজ্ঞানী চার্লস ডারউইনের ভাষায় এই সপউষ্পক উদ্ভিদগুলো কীভাবে এত দ্রুত বিবর্তিত হয়েছে তা   "অসহ্যকরভাবে রহস্যজনক"। তিনি এই সকল উদ্ভিদের বিবর্তন সম্ভাব্য ব্যাখ্যায় সহবিবর্তনের ধারণাকে মাথায় এনেছিলেন।  তিনি প্রথমে অন দ্য অরিজিন অব স্পিসিস বইয়ে এই সম্ভাব্যতার কথা বললেও পরবর্তীতে এই ধারণার বিস্তৃত বিবরণ পাওয়া যায় তার ফার্টিলাইজেশন অব অর্কিডস (১৮৬২) রচনায়।

কীট ও পতঙ্গপরাগী ফুল 

আধুনিক পতঙ্গপরাগী পুষ্প সমূহ পতঙ্গ ও কীটদের সাথে সহবিবর্তিত হয়েছে। পতঙ্গের সাথে খাপ খাইয়ে নিয়ে এবং নিজেদের পরাগায়ণ নিশ্চিত করতে এসমস্ত ফুল পরাগায়নকারী পতঙ্গদের মধু দিয়ে পুরস্কৃত করে। এভাবে তারা একে অপরের উপকার সাধনের মাধ্যমে সহবিবর্তিত হয়। উদ্ভিদ ও প্রজাপতির মধ্যে সহবিবর্তন বর্ণনার মাধ্যমে ১৯৬৪ সালে এই ধারণার শক্তভাবে উপস্থাপন শুরু হয়।

পাখি ও পাখিপরাগী পুষ্প 

হামিংবার্ড এবং পাখি পরাগী পুষ্প পরস্পরের মধ্যে সহবিবর্তিত হয়েছে।এই ফুলগুলোর অমৃত এই বিশেষ ধরনের পাখির খাদ্যাভাসের সাথে মিলে। এমনকি এপ্রজাতির ফুলের রঙ ও আকার পাখির দৃষ্টি ক্ষমতা ও শারীরিক সক্ষমতার সাথেও অদ্ভুদভাবে মিলে। এই ধরনের ফুল ফোটার সময়ই হামিংবার্ড পাখির প্রজননকাল।

বাহক ও পরজীবী

পরজীবী ও যৌন প্রজননকারী বাহক 
বাহক ও পরজীবী সহবিবর্তন  হল পরজীবী ও এর বাহকের মধ্যে হওয়া সহবিবর্তন। সাধারণভাবে অনেক ধরনের পরজীবী ভাইরাস নিজেদের বাহকদের সাথে সহবিবর্তিত। রাণী মৌমাছি তত্ত্ব  মতে যৌন প্রজনন কোন কোন প্রজাতিকে পরজীবী থেকে এগিয়ে থাকতে সাহায্য করে। বাহক যৌন প্রজননের মাধ্যমে বংশবিস্তার করে এবং নতুন প্রজন্মের সেই নির্দিষ্ট পরজীবীর বিরুদ্ধে প্রতিরক্ষা থাকে। ফলশ্রুতিতে পরজীবীরাও বিবর্তিত হয়।

জীববিজ্ঞানের বাইরে 
সহবিবর্তন প্রাথমিকভাবে জীববিজ্ঞানের ধারণা হলেও অন্যান্য ক্ষেত্রেও এর ব্যবহার আছে। জীববিজ্ঞানের বাইরে সহবিবর্তনের ধারণা  নিম্নোক্ত ক্ষেত্রগুলোতেও পাওয়া যায়।

 বীজগাণিতিকঃ মেশিন লার্নিঙ্ , গেইম লার্নি ইত্যাদি ক্ষেত্রে বীজগাণিতিক সহবিবর্তনের ধারণার প্রয়োগ আছে। কম্পিউটার গ্রাফিক্স শিল্পী কার্ল সিমস পরাবাস্তব জগতের জীবে সহবিবর্তন এনেছেন।
 স্থাপত্যবিদ্যায়ঃ ডেনমার্কের স্থাপত্যশিল্পী হেনরিক ভালোর সর্বপ্রথম "তারকা স্থাপত্যনকশা" ধারণার মাধ্যমে স্থাপত্যশিল্পে সহবিবর্তনীয় ধারণার প্রকাশ ঘটান। তার এই কর্মের জন্য তিনি গোল্ডেন লায়ন পদক লাভ করেন। 
 সমাজবিদ্যায়ঃ আন্তর্জাতিক রাজনৈতিক অর্থনীতি ও সমাজবিদ্যায় সহবিবর্তনের মডেলের ধারণা প্রস্তাবিত হয়েছে।

আরো দেখুন 

 বিবর্তনীয় জীববিজ্ঞান

তথ্যসূত্র 

বিবর্তনমূলক জীববিজ্ঞান
পরিবেশ পরিভাষা
আবাসভূমি
রুশ ডুবোজাহাজ নেরপা (কে-১৫২)

আইএনএস চক্র হল একটি ৮,১৪০-টন (৮,০১০-লম্বা-টন) ওজনের "প্রকল্প ৯৭১"  (অথবা প্রকল্প 518; ন্যাটো: আকুলা-শ্রেণীর সাবমেরিন ) - এর অন্তর্গত পারমাণবিক শক্তিচালিত আক্রমণাত্বক ডুবজাহাজ। নেরপা ডুবজাহাজটির নির্মাণ ১৯৯৩ সালে শুরু হয়, কিন্তু তারপর নির্মাণ কার্য অর্থায়ন অভাবের কারণে স্থগিত হয়। ভারতীয় নৌবাহিনীকে ১০ বছরের জন্য  ইজারা দেওয়া হলে এটি ডুবজাহাজটির নির্মাণ ও সাগর পরীক্ষা পরিচালিত হয়। ২০০৮ সালের অক্টোবরে এটি  কে -১৫২ নেরপা নামে চালু করা হয়েছিল এবং ২০০৯ সালের শেষের দিকে রাশিয়ার নৌবাহিনীতে প্রবেশ করে। ডুবজাহাজটি ব্যাপক ভাবে বিচারের পর ২০১১ সালে ভারতীয় নৌবাহিনীর কাছে ইজারা দেওয়া হয়েছিল এবং আনুষ্ঠানিকভাবে দ্বিতীয়বার আইএনএস চক্র  নামে নামকরণ করারণ জন্য একটি অনুষ্ঠানের আয়োজন করেছিল। ২০১৪ সালের ৪ এপ্রিল  আইএনএস চক্র বিশাখাপত্তনমে পূর্ব নৌ কমান্ডে যোগদান করেছে। 

৮ নভেম্বর ২০০৮ সালে কে-১৫২ নেরপা জাপান সাগরে পরীক্ষা চালাচ্ছিল, সেই সময় আগুনের দমন ব্যবস্থাটি ঘটনাক্রমে শুরু হয়েছিল। দুর্ঘটনায় ২০ বেসামরিক বিশেষজ্ঞ ও নৌবাহিনীর সদস্যের মৃত্যু এবং ২১ জন আহত হয়েছে।

নির্মাণ 
১৯৯৩ সালে কোমোলোস্ক-অন-আমুর শিপইয়ার্ডে নেরপার নির্মাণ শুরু হয়, তবে ১৯৯০-এর দশকের শুরুতে অর্থনৈতিক সংকটের কারণে তহবিলের অভাবের কারণে এটি প্রায় এক দশক ধরে বিলম্বিত হয়।  ২০০৪ সাল পর্যন্ত আংশিকভাবে নির্মিত ছিল ডুবজাহাজটি, যখন রোসপ্রোম (ইন্ডাস্ট্রিয়াল এজেন্সি ফর ইন্ডাস্ট্রিয়াল) ভারতীয় সরকারের সাথে একটি ডুবজাহাজ প্রদান করার এবং ভারতীয় নৌবাহিনীতে এটি ডুবজাহাজের ইজারা করার চুক্তি স্বাক্ষর করে। জাহাজটি ২০০৭ সালের মধ্যে সম্পন্ন করার পরিকল্পনা ছিল, কিন্তু আরও বিলম্বের পর এটি করা হয়েছিল। ২০০৭ সালে, এটি প্রোমোশস্কি ক্রাইয়ের, বালোশয় কামেনের অন্তর্গত ক্লোজ সিটির ভয়েটোক শিপয়ার্ডে স্থানান্তরিত করা হয়েছিল, ডুবজাহাজটির ফিটিং-আউটের জন্য। এটি অক্টোবর ২০০৮ সালে সমুদ্র ট্রায়ালের জন্য চালু করা হয়েছিল, যার ফলে এটি রাশিয়ান প্রতিরক্ষা মন্ত্রণালয়কে হস্তান্তর করা হয়েছিল।  ভারতীয় গণমাধ্যমের প্রতিবেদনগুলি বলে যে, ডুবজাহাজটির নির্মাণের পুনরুদ্ধার ভারতীয় অর্থ তহবিল দিয়ে হয়েছিল।

ভারতকে ইজারা 

২০০৮ সালের হিসাবে, ভারতে নেরপা লিজের জন্য ভারতকে ২ বিলিয়ন মার্কিন ডলার এবং আরেকটি প্রকল্প ৯৭১ শচুকা-বি-শ্রেণীর ডুবোজাহাজ দিয়ে রাশিয়ার একটি চুক্তি মুলতুবি ছিল।  এর মধ্যে, কে -১৫২ নেরপা  ৬৭০ মিলিয়ন মার্কিন ডলারের আনুমানিক মূল্য ১০ বছরের জন্য ভাড়া করা হবে। ৩০ ডিসেম্বর ২০১১ সালে ডুবজাহাজটি ভারতীয় নৌবাহিনীর হস্তান্তর করা হয়।  ভারতীয় নৌবাহিনীকে হস্তান্তরের পর এটি ডুবজাহাজটি আইএনএস চক্র নামে নৌবাহিনীতে যুক্ত করা হয়।    নেরপা হল বৈকাল সাগরর নামের জন্য ব্যবহৃত রাশিয়ান শব্দ  এবং চক্র হল ভারতীয় পৌরাণিক দেবতা বিষ্ণু'র  অস্ত্র।

ভারতীয় নৌবাহিনী প্রথমে সেন্ট পিটার্সবার্গের কাছে ডুবজাহাজটি  পরিচালনা করার জন্য প্রশিক্ষণ গ্রহণ করে এবং নৌবাহিনীর আরেকটি দল ওয়েস্টিভোস্টোকে সমুদ্রের ট্রায়ালের জন্য ২০০৮ সালের আগ পর্যন্ত পৌঁছয়।  ভারতে নিজস্ব পারমাণবিক ডুবজাহাজ প্রকল্পের জন্য এই  প্রশিক্ষণটি অত্যন্ত গুরুত্বপূর্ণ বলে মনে করা হত, যা অরিহান্ত-শ্রেণী ডুবজাহাজ নামে পরিচিত।

২০০৮ সালে দুর্ঘটনা

তথ্যসূত্র

বহিঃসংযোগ

ভারতের ডুবোজাহাজ
ভারতীয় ডুবোজাহাজ দুর্ঘটনা
হিন্দুস্তান অ্যারোনটিক্স লিমিটেড

হিন্দুস্তান অ্যারোনটিক্স লিমিটেড (সংক্ষেপেঃ হ্যাল) ভারতের একটি রাষ্ট্রীয় মালিকানাধীন মহাকাশ এবং প্রতিরক্ষা সংস্থা। সংস্থাটির সদর দপ্তর ভারতের বেঙ্গালুরুতে অবস্থিত। এটি ভারতের প্রতিরক্ষা মন্ত্রণালয়ের পরিচালনায় পরিচালিত হয়।

সরকার-মালিকানাধীন সংস্থা প্রাথমিকভাবে মহাকাশের কার্যক্রমে জড়িত এবং বর্তমানে বিমান, জেট ইঞ্জিন, হেলিকপ্টার এবং তাদের প্রয়োজনীয় খুচর যন্ত্রাংশের নকশা, রং ও সংযোজনের সঙ্গে জড়িত। নাসিকা, কোরওয়া, কানপুর, কোরাপুট, লখনৌ, ব্যাঙ্গালোর, হায়দ্রাবাদ, ব্যারাকপুর ও কাসারগড় সহ সংস্থাটির বিভিন্ন কেন্দ্র সারা ভারত জুড়ে বিস্তৃত।  এইচএল এইচএফ-২৪ মরুত বোমারু-যুদ্ধবিমানটি ভারতে তৈরি প্রথম যুদ্ধবিমান।

ইতিহাস 

এইচএল হ'ল হিন্দুস্তান এন্টারপ্রাইজ লিমিটেডের হিসাবে ২৩ ডিসেম্বর ১৯৪০ সালে ওয়ালচন্দ হিরাচন্দ কর্তৃক নির্মিত কোম্পানির চেয়ারম্যান নির্বাচিত হন। দমলুর রোডের "ইভেন্টাইড" নামক একটি বাংলোতে কোম্পানি অফিস খোলা হয়েছিল ছিল।

ব্যাঙ্গালোরের কারখানার সংগঠন এবং কেন্দ্র  সরঞ্জাম নিউ ইয়র্কের ইন্টারকন্টিনেন্টাল এয়ারক্র্যাফ্ট কর্পোরেশনের উইলিয়াম ডি পোভলি কর্তৃক প্রতিষ্ঠিত হয়, যিনি ইতিমধ্যেই চীনা জাতীয়তাবাদী সরকারের সাথে অংশীদারত্বে সেন্ট্রাল এয়ারক্রাফট ম্যানুফেকচারিং কোম্পানি (কামক   প্রতিষ্ঠা করেছিলেন। পোব্লি মার্কিন যুক্তরাষ্ট্র থেকে  বেশ কয়েকটি সরঞ্জাম  পেয়েছে।

ভারত সরকার ২৫ লাখ টাকা বিনিয়োগ করে কোম্পানির এক-তৃতীয়াংশ অংশগ্রহণ করে এবং এপ্রিল ১৯৪১ সালে এটি একটি কৌশলগত অপরিহার্য বিষয় বলে বিশ্বাস করা হয়। দ্বিতীয় বিশ্বযুদ্ধের সময় সাম্রাজ্যবাদী জাপান কর্তৃক উত্থাপিত হুমকির মোকাবেলা করার জন্য সরকার কর্তৃক এশিয়ার ব্রিটিশ সামরিক হার্ডওয়্যার সরবরাহকে উৎসাহিত করার জন্য প্রাথমিকভাবে এই সিদ্ধান্ত নেওয়া হয়েছিল। মহীশূর রাজ্য দুই পরিচালক সরবরাহ করে সংস্থাতে, এয়ার মার্শাল জন হিগিন্স বাসিন্দা পরিচালক ছিলেন। প্রথম বিমান হরলো পিসি -৫  তৈরি হয়েছিল ২১ শে এপ্রিল, ১৯৪২ সালে। সরকার ঘোষণা দেয় যে, এটি শেঠ ওয়ালচাঁদ হিরাচাঁদ এবং অন্যান্য প্রোমোটারের অংশ কিনে নেওয়ার সময় কোম্পানিটিকে জাতীয়করণ করা হয়েছে যাতে এটি স্বাধীনভাবে কাজ করতে পারে। শহীশূর রাজ্য তার কোম্পানির শেয়ার বিক্রি করতে অস্বীকৃতি জানায়, কিন্তু ভারত সরকারের কাছে পরিচালনার নিয়ন্ত্রণ চলে আসে।

কার্যাবলী
এশিয়ার সর্ববৃহৎ মহাকাশ সংস্থাগুলির মধ্যে একটি হল হ্যাল বা এইচএএল। এর গড় বার্ষিক আয় ২ বিলিয়ন মার্কিন ডলারেরও বেশি। এইচএএল এর ৪০% থেকে আয় আন্তর্জাতিক বিমান থেকে আসা বিমানের ইঞ্জিন, খুচর যন্ত্রাংশ, এবং অন্যান্য বিমান পদার্থ তৈরির জন্য। এইচএএল দ্বারা পরিচালিত প্রধান অভিযানের একটি আংশিক তালিকা নিম্নলিখিতগুলি অন্তর্ভুক্ত করা হল:

আন্তর্জাতিক চুক্তি

স্বকীয় পণ্য

যুদ্ধবিমান

তেজস মার্ক ১

তথ্যসূত্র

বহিঃসংযোগ

ভারতের বিমান নির্মাতা
ভারতের প্রতিরক্ষা কোম্পানি
ভারতের মহাকাশ সংস্থা
ভারতের বিমানের ইঞ্জিন প্রস্তুতকারক
গ্যাস টারবাইন প্রস্তুতকারক
ভারতীয় বিমানবাহিনী
কর্ণাটকে বিজ্ঞান ও প্রযুক্তি
ব্যাঙ্গালোর ভিত্তিক প্রস্তুতকারক কোম্পানি
ভারতের সরকারি মালিকানাধীন কোম্পানি
ওয়ালচাঁদ গ্রুপ
ভারত সরকার কর্তৃক জাতীয়করণকৃত কোম্পানি
১৯৪০-এ প্রতিষ্ঠিত প্রযুক্তি কোম্পানি
১৯৪০-এ প্রতিষ্ঠিত ভারতীয় কোম্পানি
মনুষ্যবিহীন বায়বীয় যানবাহন প্রস্তুতকারক
ব্যাঙ্গালোরে বিজ্ঞান ও প্রযুক্তি
ভারতীয় মার্কা
ভারতের ইঞ্জিন প্রস্তুতকারক
ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বোম্বে স্টক এক্সচেঞ্জে তালিকাভুক্ত কোম্পানি
১৯৬৩-এ প্রতিষ্ঠিত ভারতীয় কোম্পানি
১৯৬৪-এ প্রতিষ্ঠিত ভারতীয় কোম্পানি
১৯৫৯-এ প্রতিষ্ঠিত ভারতীয় কোম্পানি
মডার্ন রিভিউ (কলকাতা)

মডার্ন রিভিউ ছিল একটি মাসিক পত্রিকা। পত্রিকাটি কলকাতা থেকে ১৯০৭ খ্রিষ্টাব্দের জানুয়ারি মাসে প্রথম প্রকাশিত হয়। পত্রিকাটির সম্পাদক ছিলেন রামানন্দ চট্টোপাধ্যায়।

পত্রিকাটি ভারতীয় জাতীয়তাবাদী বুদ্ধিদীপ্তির আবির্ভাবে গুরুত্বপূর্ণ ভূমিকা পালন করে। এতে রাজনীতি, অর্থনীতি, সমাজবিজ্ঞান এবং কবিতা, গল্প, ভ্রমণকাহিনী ও স্কেচ প্রকাশিত হতো। রাধাকমল মুখোপাধ্যায় ভারতে পরিবেশ বিপর্যয় নিয়ে তার শুরুর দিকের প্রবন্ধ এবং গন্ধি সম্প্রদায় নিয়ে ভেরিয়ের এলভিনের লেখা এই পত্রিকাতেই প্রথম ছাপা হয়। এই পত্রিকার আরেকটি উল্লেখযোগ্য দিক হল এতে ১৯৩৭ সালের নভেম্বর মাসে চাণক্য রচিত জওহরলাল নেহরুর ছদ্মনামে স্ব-সমালোচিত রাষ্ট্রপতি প্রবন্ধ প্রকাশিত হয়। হিন্দু গুরু স্বামী নিগামানন্দের ঠাকুরের চিঠি সংকলন ১৯৪১ সালে এই পত্রিকায় প্রকাশিত হতো। রামচন্দ্র গুহ এই পত্রিকাকে "অগ্রগামী ভারতীয় বুদ্ধিদীপ্ত অন্যতম সাময়িকী" বলে অভিহিত করেন।

মডার্ন রিভিউয়ের একটি সহ-পত্রিকা ছিল প্রবাসী, যা বাংলা ভাষায় প্রকাশিত হতো। মডার্ন রিভিউ ইংরেজি ভাষায় প্রকাশিত হতো।

তথ্যসূত্র

ভারতীয় মাসিক পত্রিকা
ভারতে ইংরেজি ভাষার পত্রিকা
ভারতে রাজনৈতিক পত্রিকা
ভারতের বিলুপ্ত পত্রিকা
বিলুপ্ত রাজনৈতিক ম্যাগাজিন
ভারতের ইংরেজি ভাষার ম্যাগাজিন
ভারতীয় স্বাধীনতা আন্দোলনের সাহিত্য
কলকাতার গণমাধ্যম
ভারতের মাসিক ম্যাগাজিন
ভারতের রাজনৈতিক ম্যাগাজিন
মডার্ন রিভিউ (লন্ডন)

মডার্ন রিভিউ ১৯৯০-এর দশকে লন্ডন থেকে প্রকাশিত একটি পত্রিকা। এতে জনপ্রিয় শিল্প ও সংস্কৃতি নিয়ে পর্যালোচনা করা হতো। পত্রিকাটির সম্পাদক ছিলেন জুলি বার্চিল, কসমো ল্যান্ডসম্যান ও টবি ইয়ং। তারা তিনজনই গ্রোচো ক্লাবের সদস্য ছিলেন। পত্রিকাটি ১৯৯১ থেকে ১৯৯৫ সাল পর্যন্ত প্রকাশিত হয় এবং এতে অর্থায়ন করেন পিটার ইয়র্ক। এই পত্রিকার লক্ষ্য ছিল "অভিজাতদের জন্য নিম্ন সংস্কৃতি" তুলে ধরা। এর উদ্দেশ্য ছিল রোলান্ড বার্থস ও বার্ট সিম্পসনের সমতুল্য সাংস্কৃতিক প্রভাব তুলে ধরা।

৫,০০০ কপি বিক্রি দিয়ে পত্রিকাটি চালু হয়। পত্রিকাটির অবদানকারীদের মধ্যে অন্যতম ছিলেন লেখক নিক হর্নবি, উইল সেলফ, জেমস উড, ও ক্যামিল পাজলিয়া। পত্রিকাটি বিক্রির সর্বোচ্চ সংখ্যা ছিল ৩০,০০০ কপি, যা এলিজাবেথ হার্লি সংস্করণ নামে পরিচিত ছিল। এই সংস্করণটির সাথে বার্চিলের সে সময়ের সাম্প্রতিক একটি বইয়ের যৌন উত্তেজক কবিতার আবৃতির একটি ক্যাসেট টেপ ছিল। ফলে এই সংস্করণটি নিয়ে ব্যাপক বিতর্ক হয়।

তথ্যসূত্র

১৯৯১-এ প্রবর্তিত পত্রিকা
ইংল্যান্ডে ১৯৯১-এ প্রবর্তিত
ব্রিটিশ শিল্প পত্রিকা
সাংস্কৃতিক পত্রিকা
লন্ডনের পত্রিকা
যুক্তরাজ্যের বিলুপ্ত ম্যাগাজিন
১৯৯১-এ প্রতিষ্ঠিত ম্যাগাজিন
লন্ডনের ম্যাগাজিন